อารมณ์แปรปรวนง่าย เดี๋ยวดีเดี๋ยวร้ายะ ขี้น้อยใจ บางทีก็รู้สึกตัวเองไม่สำคัญ เวลาโมโหชอบทำร้ายตัวเอง เวลาเศร้ามากๆอยากฆ่าตัวตายะ คลอดลูกได้3เดือนคะ ควรทำยังงัยดีคะ
สวัสดีค่ะ การวินิจฉัยที่เป็นไปได้-ภาวะซึมเศร้าหลังคลอด-ภาวะซึมเศร้าจากความเครียด ความกดดันในชีวิตด้านอื่นๆ-โรคซึมเศร้า-ความผิดปกติในการปรับตัว-ภาวะฮอร์โมนไทรอยด์ต่ำหากสัมพันธ์กับภาวะหลังคลอดชัดเจนจะเรียกว่า ภาวะซึมเศร้าหลังคลอด (Postpartum Depression) คือภาวะอาการซึมเศร้า เสียใจ วิตกกังวล และอ่อนเพลียมากจนไม่สามารถเลี้ยงลูกหรือทำกิจวัตรประจำวันได้ตามปกติ ในบางรายอาจรุนแรงถึงขั้นมีความคิดอยากทำร้ายตนเองและบุตรของตนเองด้วย สาเหตุอาจเกิดจากความเครียด ความกดดันจากการมีบุตร มีประวัติป่วยเป็นโรคซึมเศร้าอยู่เดิม มีปัญหาทางการเงิน หรือเป็นการตั้งครรภ์ที่ไม่พร้อมแนะนำพบจิตแพทย์หรือปรึกษากับสูตินรีแพทย์ที่ดูแลก่อนเบื้องต้นได้ว่ามีอาการซึมเศร้าหลังคลอดบุตร การรักษาหลักๆก็คือการทำจิตบำบัดโดยแพทย์ผู้เชี่ยวชาญ และการรับประทานยาต้านเศร้าซึ่งเป็นยาปรับเคมีในสมองเป็นระยะสั้นๆหรือระยะยาวขึ้นกับการดำเนินโรคในแต่ละคน และควรหาเวลาพักผ่อนให้เพียงพอ อาจให้คนในครอบครัวช่วยดูแลบุตรบ้างได้ ไม่ควรปล่อยปัญหาทิ้งไว้เนื่องจากจะมีผลเสียต่อตนเองและลูกในระยะยาว